hu hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu sv is hu hu hu hu hu hu hu hu hu hu hu hu en hu hu hu hu hu hu hu en en hu en hu hu hu hu hu hu en hu en hu hu hu hu en hu hu en hu hu hu hu hu en hu hu hu en hu hu hu en hu hu en hu en hu en hu hu hu hu en hu hu hu hu en hu en hu hu en hu en hu hu hu en hu hu en hu hu en hu en en hu en hu en hu en hu hu en hu en en hu en hu hu hu en hu hu en hu en en hu en hu en hu en hu hu hu hu hu hu hu hu hu hu hu hu en hu en hu en hu en pt hu de hu de de hu en hu hu hu hu en hu hu hu hu en hu en en en hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
1 905 Ft + ÁFA
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
Betegtájékoztató: információ a felhasználó számára
Béres Csepp Extra belsőleges oldatos cseppek
Olvassa el figyelmesen az alábbi betegtájékoztatót, mely az Ön számára fontos információkat tartalmaz.
Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő alkalmazása.
- Tartsa meg a betegtájékoztatót, mert a benne szereplő információkra a későbbiekben is szüksége lehet.
- További információkért vagy tanácsért forduljon gyógyszerészéhez.
- Sürgősen forduljon orvosához, ha tünetei nem enyhülnek, vagy éppen súlyosbodnak.
- Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
1. Milyen típusú gyógyszer a Béres Csepp Extra belsőleges oldatos cseppek (későbbiekben Béres Csepp Extra cseppek) és milyen betegségek esetén alkalmazható?
2. Tudnivalók a Béres Csepp Extra cseppek szedése előtt
3. Hogyan kell alkalmazni a Béres Csepp Immuno cseppeket?
5. Hogyan kell Béres Csepp Immuno cseppeket tárolni?
1.       MILYEN TÍPUSÚ GYÓgySZER A BÉRES CSEPP EXTRA CSEPPEK ÉS MILYEN BETEGSÉGEK ESETÉN ALKALMAZHATÓ?
A Béres Csepp Extra cseppek nyomelemeket tartalmazó roboráló készítmény.
• az immunrendszer működésének, a szervezet ellenállóképességének támogatására, pl. meghűléses megbetegedésekben, influenza idején;
• hiányos táplálkozás (pl. speciális diéták, fogyókúra, vegetarianizmus), jelentős fizikai igénybevétel esetén,
• fáradékonyság, étvágytalanság, elesettség, gyengeség, álmatlanság esetén, illetve e panaszok megelőzésére; betegségek, műtétek után a felépülés elősegítésére,
• kiegészítő terápiaként tumoros betegségben szenvedők általános állapotának, közérzetének javítására.
2. TUDNIVALÓK A BÉRES CSEPP EXTRA CSEPPEK SZEDÉSE ELŐTT
Ne szedje a Béres Csepp Extra cseppeket
- ha allergiás (túlérzékeny) a hatóanyagokra vagy a Béres Csepp Extra cseppek egyéb összetevőjére;
- ha Önnek fémallergiája van;
- ha súlyos veseelégtelenségben, illetve vas- és rézanyagcsere zavarán alapuló betegségekben (hemokromatózis, hemosziderózis, Wilson-kór) szenved.
A Béres Csepp Extra cseppek fokozott elővigyázatossággal alkalmazható
- ha máj- és epeúti betegségekben szenved, tekintettel arra, hogy a nyomelemek egy része az epével ürül, így a kiválasztás zavart szenvedhet.
A kezelés ideje alatt szedett egyéb gyógyszerek
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.
Együttszedése más nyomelemtartalmú készítménnyel kerülendő. A Béres Csepp Extra cseppek és más gyógyszerek bevétele között legalább 1 óra teljen el.
Egyes fájdalomcsillapítók (acetilszalicilsav, indometacin) rendszeres szedése a vas felszívódását gátolhatja.
Egyes vizelethajtók (furoszemid, tiazidok) a cink, mások (etakrinsav, tiazidok) a magnézium felszívódását, gyomorsav csökkentő készítmények a vas felszívódását, az ún. tetraciklin típusú antibiotikumok pedig egyes nyomelemek felszívódását gátolhatják.
A Béres Csepp Extra cseppek egyidejű bevétele bizonyos ételekkel vagy italokkal
Tejben, kávéban nem ajánlott bevenni, mert romlik a hatóanyagok felszívódása. Egyes teafajtáknál az alkalmazás során az oldat sötétre színeződhet. Ez ártalmatlan jelenség, a tea csersavtartalma okozza. Néhány csepp citromlével, citrompótlóval, esetleg aszkorbinsavval ízesített teában a fekete elszíneződés nem alakul ki.
Nagy mennyiségű rostot és/vagy fitinsavat tartalmazó élelem (sok fitinsavat tartalmaznak pl. a gabonafélék, teljes kiőrlésű lisztből készült kenyér és búzakorpa) egyidejű fogyasztása a nyomelemek felszívódását csökkentheti.
Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.
Terhesség és szoptatás alatt az adagolási javaslat figyelembevételével alkalmazható.
A készítmény hatásai a gépjárművezetéshez és gépek kezeléséhez szükséges képességekre
A Béres Csepp Extra cseppek a javasolt adagolásban nem befolyásolja a gépjárművezetéshez és gépek kezeléséhez szükséges képességeket.
3. HOGYAN KELL ALKALMAZNI A BÉRES CSEPP EXTRA cseppekET?
A Béres Csepp Extra cseppeket mindig az orvos által elmondottaknak megfelelően szedje. Amennyiben nem biztos az adagolást illetően, kérdezze meg orvosát vagy gyógyszerészét. A készítmény szokásos adagja:
10-20 kg testsúly esetén naponta 2-szer 5 csepp,
20-40 kg testsúly esetén naponta 2-szer 10 csepp,
40 kg testsúly felett naponta 2-szer 20 csepp.
A felsorolt panaszok kezelésére, vagy kiegészítő terápiaként:
10-20 kg testsúly esetén naponta 2-szer 10 csepp,
20-40 kg testsúly esetén naponta 2-szer 20 csepp,
40 kg testsúly felett naponta 3-szor 20 csepp.
Kiegészítő kezelésként tumoros betegségben szenvedők általános állapotának, közérzetének javítására 40 kg testsúly felett - orvosi javaslatra - az előzőeknél magasabb napi adag is alkalmazható, amely a 120 cseppet nem haladhatja meg. Ez esetben a napi adagot 4-5 egyenlő részletben ajánlott bevenni.
Gyermekek is szedhetik a gyógyszert a javasolt adagolásban. 10 kg testsúly alatti gyermek esetén a készítmény adását beszélje meg a gyermekorvossal. A javasoltnál nagyobb adagok bevételét megelőzendő - a gyermekek biztonsága érdekében - a készítmény gyermekektől elzárva tartandó.
A gyógyszert étkezés közben, legalább fél deciliter folyadékban (p1. víz, gyümölcslé, szörp, tea) ajánlott bevenni. A készítménnyel együtt minden alkalommal 50 mg C-vitamint (pl. 1 db Béres C-vitamin tabletta) is be kell venni.
A készítményt betegségmegelőzés céljából, a megadott adagban alkalmazva, az optimális hatás kialakulása - a tapasztalatok szerint - kb. 6 hetes folyamatos szedést követően várható, és ez a hatás a betegségmegelőzésre ajánlott adag további folyamatos szedésével a kívánt ideig (pl. téli hurutos, influenzás időszak vége) fenntartható.
A kezelésre ajánlott dózist a panaszok, tünetek fennállása alatt folyamatosan javasolt alkalmazni. A panaszok újbóli jelentkezésekor a kezelés megismételhető.
A Béres Csepp Extra cseppeket kiegészítő terápiaként alkalmazva (pl. tumoros betegségben) a kúra időtartamát egyénileg, a beteg állapota és az aktuális kezelés(ek) figyelembevételével határozza meg kezelőorvosa.
Ha az előírtnál több Béres Csepp Extra cseppet vett be
A javasoltat meghaladó adag bevételekor átmeneti gyomorpanaszok, ritkán túlérzékenységi reakciók jelentkezhetnek, ebben az esetben forduljon kezelőorvosához.
Ha elfelejtette bevenni a Béres Csepp Extra cseppet
Ne vegyen be kétszeres adagot a kihagyott adag pótlására. Folytassa a kezelést az előírtak szerint.
Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.
Mint minden gyógyszer, így a Béres Csepp Extra cseppek is okozhat mellékhatásokat, amelyek azonban nem mindenkinél jelentkeznek.
Ritka mellékhatások (1000 betegnél kevesebb de 10000 betegnél több mint 1 esetben): elsősorban éhgyomorra, vagy a szükségesnél kevesebb folyadékkal való bevétel esetén - enyhe, átmeneti gyomorpanaszok felléphetnek.
Nagyon ritka mellékhatások (10000 betegnél kevesebb mint 1 esetben):
túlérzékenységi reakciók (bőrkiütés, csalánkiütés, bőrviszketés) kialakulhat.
Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
5. hogyan kell a béres csepp Extra cseppeket tárolni?
Legfeljebb 25 °C -on tárolandó.
A fénytől való védelem érdekében az eredeti csomagolásban tárolandó.
Az üveg felbontása után 3 hónapon belül használható fel.
A gyógyszer gyermekektől elzárva tartandó!
A dobozon feltüntetett lejárati idő (Felhasznáható) után ne szedje a készítményt. A lejárati idő a megadott hónap utolsó napjára vonatkozik.
A gyógyszereket nem szabad a szennyvízzel vagy háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.
Mit tartalmaz a Béres Csepp Extra cseppek
- A készítmény hatóanyagai 1 ml (18 csepp) vizes oldatban:
Cink (cink-szulfát-heptahidrát formájában)                                2,23 mg
Vas (vas(II)-szulfát-heptahidrát formájában)                             2,00 mg
Magnézium (magnézium szulfát-heptahidrát formájában)  0,40 mg
Mangán (mangán(II)-szulfát-monohidrát formájában)                0,31 mg
Réz (réz-szulfát-pentahidrát formájában)                                   0,25 mg
Molibdén (ammónium molibdát-tetrahidrát formájában)              0,19 mg
Vanádium (ammónium- metavanadát formájában)                     0,12 mg
Bór (bórsav formájában)                                                          0,10 mg
Fluor (nátrium-fluorid formájában)                                            0,090 mg
Kobalt (kobalt-klorid-hexahidrát formájában)                             0,025 mg
Króm (króm(III)-klorid-hexahidrát formájában)                         0,018 mg
Szelén (vízmentes nátrium szelenit formájában)                         0,012 mg
- Egyéb összetevők: borostyánkősav, borkősav, kálium-nátrium-tartarát, amino-ecetsav (glicin), glicerin, kénsav, tisztított víz.
Milyen a készítmény külleme és mit tartalmaz a csomagolás
30 ml, 100 ml belsőleges alkalmazásra szánt, világoszöld vagy sárgászöld, tiszta vizes oldat fehér, polietilén, garanciazáras, csavaros kupakkal és színtelen, polietilén cseppentőbetéttel lezárt barna üvegbe töltve. 1 db üveg egy dobozban (30 ml, 100 ml). 4 db 30 ml-es valamint 2 db 100 ml-es üveg egy dobozban.
A forgalomba hozatali engedély jogosultja
1037 Budapest, Mikoviny u. 2-4.
5005 Szolnok, Nagysándor József út 39.
OGYI-T-21700/01        1×30 ml    üvegben
OGYI-T-21700/02        4×30 ml    üvegben
OGYI-T-21700/03        1×100 ml   üvegben
OGYI-T-21700/04        2×100 ml   üvegben
Betegtájékoztató engedélyezésének dátuma: 2011. április 27.
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.